रांची. रांची कॉलेज के ग्राउंड में गुरुवार को सौ से अधिक छात्रों ने जमकर गुंडागर्दी की। उन्होंने चंद्रा लॉज में रहनेवाले राहुल नाम के एक छात्र की पुलिस पिकेट के पास ही क्रिकेट के बैट से जमकर पिटाई की। पुलिस पिकेट पर रोड़ेबाजी भी की। वहां तैनात चार पुलिसकर्मी मूकदर्शक बने रहे।
सूचना लालपुर पुलिस को दी गई। पर जब तक पुलिस पहुंची उत्पात मचानेवाले छात्र वहां से जा चुके थे। घटना दिन के करीब 11 बजे की है।
ग्राउंड में कुछ छात्र क्रिकेट खेल रहे थे। गेंद से एक छात्र को चोट लग गई। इसके बाद तीन-चार छात्र मिलकर खेल रहे राहुल को पीटने लगे। पुलिस पिकेट से पुलिसकर्मी आए और राहुल को छात्रों से बचाकर पिकेट में ले गए। पर, कुछ ही देर बाद सौ से अधिक छात्र वहां पहुंचे और पुलिस पिकेट पर रोड़ेबाजी करने लगे। पुलिस पिकेट से खींचकर राहुल को बाहर निकाला और जमकर उसकी पिटाई कर दी।
नहीं कर पाए कोई मदद
पूरी घटना पुलिस वालों के सामने ही घटी। पर, पुलिस के जवान राहुल की कोई मदद नहीं कर पाए। उत्पात मचा रहे छात्रों की संख्या बहुत ज्यादा थी। वे पुलिस पिकेट पर लगातार रोड़ेबाजी कर रहे थे। दो खिड़कियों के शीशे टूट गए हैं। स्थिति ज्यादा नहीं बिगड़े इसलिए पुलिसकर्मियों ने सीधी कार्रवाई नहीं की। घटना की सूचना लालपुर थाने को तुरत दे दी गई थी।
hin_Deva hin_Deva hin_Deva hin_Deva hin_Deva